Կոալիցիայում չընդգրկվելու «Բարգավաճ Հայաստանի» որոշումն անկասկած դեռ երկար է քննարկվելու: Ինչ խոսք, Գագիկ Ծառուկյանի հայտարարությունը կարող էր շատ ավելի որոշակի լինել` պատասխանելով բոլորին հետաքրքրող այն հարցին, թե արդյո՞ք իշխանությանը մաս չկազմելով` կուսակցությունը ընդդիմադիրի զրահ է հագնում: Պարզ է սակայն, որ ԲՀԿ-ի հայտարարությունը բնավ էլ մեկ օրում չծնվեց: Այն, ինչ գրված է միանգամից հայտնի դարձած տեքստում, այս քաղուժի ակտիվ ու անսպասելի հնչերանգներով առանձնացած նախընտրական քարոզարշավի ամենաուղղակի ամփոփումն է: